איתי ורד

איתי ורד (נולד ב-9 באוגוסט 1972) הוא עיתונאי ישראלי, ששימש ככתב מגזין בערוץ 13.

ביוגרפיה 
נולד בכפר הס. שירת כקצין בהנדסה קרבית. בעל תואר ראשון במדעי המדינה והיסטוריה של המזרח התיכון מאוניברסיטת תל אביב.

שימש כתחקירן בתוכנית "המשקיפים" בטלעד, ולאחר מכן כתחקירן ב"עובדה" בין 2002 ל-2005.

ב-2005 כתב תסריט ותחקיר לסרט התיעודי "שדות אדומים", של הבמאית אילת הלר, שזכה בפרס "דרך החופש" בפסטיבל הקולנוע ירושלים.

בין 2005 ל-2015 שימש ככתב ומגיש בערוץ 1, בתוכניות "מבט", "יומן". היה העיתונאי הישראלי הראשון שסיקר את המהפכה במצרים ב-2011. כמו כן, תיעד את הצונאמי ביפן, רעידת האדמה בנפאל, זרם הפליטים בגבול סוריה-טורקיה, סיקר את המשחקים האולימפיים בביג'יינג וערך סדרת כתבות מדרום אפריקה לקראת מונדיאל 2010. שימש כמגיש תוכנית המדע "המעבדה" ותוכנית הטיולים "על הדרך", וכן היה ממגישי חדשות הלילה "מהיום למחר".

הצטרף לחדשות 10 ב-2015, ככתב התוכנית "שישי". יצר את סדרת הכתבות "צונאמי" ששודרה בינואר 2017, שבה הצטרף לספינת ההצלה "אקווריוס" ותיעד את הצלתם של פליטים ומהגרים מאפריקה ומאסיה בדרכם לאירופה, על גבול המים הטריטוריאליים של לוב. שימש כשליח הערוץ לחילוץ הנערים מהמערה בתאילנד ביוני 2018. עבר לערוץ 13 בינואר 2019.

ב-5 ביולי 2020 פוטר מערוץ 13 כתוצאה מקיצוצים בערוץ.

נשוי לנעמי ואב לשלושה ילדים. אחיה של עיתונאית האוכל רונית ורד.

לקריאה נוספת 
 מאחורי המצלמה – בלוג אישי

קישורים חיצוניים 
 ריקי רט, כשרואים את המצוקה האנושית אתה לא יכול להישאר אדיש, מקור ראשון, 4 בפברואר 2017
 איתי ורד, באתר ערוץ 13
 הכירו את איתי ורד, וואלה ברנז'ה
 

ויקיפדיה: ערכים של משתמשים חדשים
בוגרי אוניברסיטת תל אביב
תחקירנים ישראלים
עיתונאים ישראלים
כפר הס: אישים
חיילי חיל ההנדסה הישראלי
ישראלים שנולדו ב-1972